पाएं अपने शहर की ताज़ा ख़बरें और फ्री ई-पेपरडाउनलोड करें
डंडखोरा प्रखंड क्षेत्र में आई तेज आंधी के बाद विद्युुुुत विभाग द्वारा बिजली काट दी गई। इसी दरमियान थाना क्षेत्र अंतर्गत संगत टोला निवासी 70 वर्षीय फूलो देवी ने लालटेन जलाया। लालटेन में केरोसिन तेल कम रहने के कारण गैलन मंगाकर लालटेन में केरोसिन तेल भरने लगी। इस दौरान उसके साथ चार पोते पोतिया अभी बगल में बैठी थी। लालटेन में तेल भरते हीं उस में आग लग गया।
देखते ही देखते लालटेन ब्लास्ट कर गया। लालटेन ब्लास्ट की चपेट में बगल में रखे केरोसिन तेल का डब्बा भी आ गया। जिससे वहां पर मौजूद फूलो देवी सहित चार बच्चे उसकी चपेट में आ गए। पांचों बुरी तरह झुलस गए। फूलों देवी के बड़े पुत्र नरेश ठाकुर ने बताया कि लालटेन ब्लाास्ट करने के बाद सभी के शरीर पर आग लग गया। घर में मौजूद परिजन आनन फानन में बच्चों के कपड़े उतारे।
ग्रामीणों की मदद से खाट में लादकर सभी घायल को समुदायिक स्वास्थ्य केंद्र डंडखोरा लाया गया। जहां प्राथमिक उपचार करने के बाद 70 वर्षीय फूलों देवी और दो बच्चे 3 वर्षीय अरव कुमार और 2 वर्षीय अनु कुमारी की गंभीर स्थिति को देखते हुए बेहतर इलाज के लिए सदर अस्पताल कटिहार रेफर कर दिया गया है। जबकि दो बच्चे 12 वर्षीय सुमित कुमार और 8 वर्षीय सोफिया को प्राथमिक उपचार के बाद घर भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn